ΓΡΑΠΤΗ ΕΡΩΤΗΣΗ E-3072/02

υποβολή: Mara Rodrguez Ramos (PSE) προς την Επιτροπή

(25 Οκτωβρίου 2002)

Θέμα: Ανεξέλεγκτη απόρριψη στείρων άνθρακα στην πόλη Ponferrada

Η Ponferrada έχει, εδώ και πολλά χρόνια, ένα χώρο απόρριψης στείρων άνθρακα στο κέντρο της πόλης. Πρόκειται για πραγματικό βουνό το οποίο, μαζί με μια άλλη χωματερή που επίσης βρίσκεται σε αστική περιοχή, σχηματίζουν ένα χώρο 4 εκατομμυρίων κυβικών μέτρων στείρων άνθρακα. Στα τέλη του περασμένου μήνα και ύστερα από μια ελάχιστα διαφανή διαδικασία διαγωνισμού, ο δήμος ανέθεσε την αποκομιδή τους στην εταιρεία Pongesur, η οποία εναπόθεσε τα εν λόγω απορρίμματα 500 μέτρα από εκεί όπου βρίσκονταν αρχικά, σε μια φυτεία από λεύκες η οποία επίσης βρίσκεται στην πόλη και από την οποία κόπηκαν δέντρα ώστε να καταστεί δυνατή η απόρριψη των στείρων άνθρακα. Οι απορρίψεις αυτές γίνονται χωρίς άδεια και χωρίς μελέτη περιβαλλοντικών επιπτώσεων, ενώ τα φορτηγά που χρησιμοποιούνται για τη μεταφορά δεν έχουν κατασκευαστεί προς το σκοπό αυτό και, περνώντας από την αστική ζώνη, απελευθερώνουν στην ατμόσφαιρα ένα ανεξέλεγκτο σύννεφο κονιορτού από κατάλοιπα άνθρακα.

Είναι οι ενέργειες αυτές σύμφωνες με την οδηγία 1999/31/ΕΚ(1) για την απόρριψη καταλοίπων·

Μπορούν να πραγματοποιούνται δραστηριότητες αυτού του τύπου χωρίς προηγούμενη μελέτη περιβαλλοντικών επιπτώσεων·

(1) ΕΕ L 182 της 16.7.1999, σελ. 1.

Απάντηση της κας Wallstrm εξ ονόματος της Επιτροπής

(2 Δεκεμβρίου 2002)

Η απόρριψη αποβλήτων άνθρακα διέπεται από την οδηγία 75/442/ΕΟΚ του Συμβουλίου της 15ης Ιουλίου 1975 περί των στερεών αποβλήτων(1) (όπως τροποποιήθηκε με την οδηγία 91/156/ΕΟΚ του Συμβουλίου της 18ης Μαρτίου 1991(2)) και την οδηγία 1999/31/ΕΚ του Συμβουλίου της 26ης Απριλίου 1999 περί τηςγειονομικής ταφής των αποβλήτων.

Σύμφωνα με το άρθρο 4 της οδηγίας 75/442/ΕΟΚ του Συμβουλίου, τα κράτη μέλη μεριμνούν ώστε η διάθεση των αποβλήτων να γίνεται κατά τρόπο ώστε ούτε ηγεία του ανθρώπου να κινδυνεύει ούτε να βλάπτεται το περιβάλλον, και λαμβάνουν τα αναγκαία μέτρα ώστε να εμποδίζεται η εγκατάλειψη, απόρριψη ή ανεξέλεγκτη διάθεση αποβλήτων. Η οδηγίαποχρεώνει ακόμη τα κράτη μέλη να μεριμνούν ώστε οι επιχειρήσεις που αναλαμβάνουν τη διάθεση αποβλήτων να έχουν σχετική άδεια και να επιθεωρούνται κατά διαστήματα από την αρμόδια αρχή.

Εάν τα απόβλητα είναι επικίνδυνα, τηρούνται οι απαιτήσεις της οδηγίας 91/689/ΕΟΚ του Συμβουλίου της 12ης Δεκεμβρίου 1991 για τα επικίνδυνα απόβλητα(3).

Η οδηγία 1999/31/ΕΚ του Συμβουλίου, η οποία τέθηκε σε ισχύ στις 16 Ιουλίου 2001, ορίζει πρόσθετες απαιτήσεις σχετικά με την αδειοδότηση, τον σχεδιασμό, τη λειτουργία, το κλείσιμο και την εν συνεχεία επιτήρηση των χώρωνγειονομικής ταφής. Χώροιγειονομικής ταφής απορριμμάτων οι οποίοι λειτουργούσαν ήδη στις 16 Ιουλίου 2001, ή για τους οποίους είχε ήδη εκδοθεί άδεια λειτουργίας, οφείλουν να προσαρμοστούν με τις απαιτήσεις της οδηγίας. Το αργότερο μέχρι 16 Ιουλίου 2002, οιπεύθυνοι εκμετάλλευσης αυτών οφείλουν ναποβάλουν στις αρμόδιες αρχές σχέδιο επαναδιευθέτησης.

Η οδηγία 85/337/ΕΟΚ του Συμβουλίου της 27ης Ιουνίου 1985 για την εκτίμηση των επιπτώσεων ορισμένων δημόσιων και ιδιωτικών έργων στο περιβάλλον(4) (όπως τροποποιήθηκε με την οδηγία 97/11/ΕΚ του Συμβουλίου της 3 Μαρτίου 1997(5)) ζητάειποχρεωτικά τη διενέργεια εκτίμησης περιβαλλοντικών επιπτώσεων για εγκαταστάσεις διάθεσης και χώρουςγειονομικής ταφής απορριμμάτων, τόσο για επικίνδυνα όσο και για μη επικίνδυνα απόβλητα. Η οδηγία παραπέμπει στις οδηγίες 75/442/ΕΟΚ και 91/689/ΕΟΚ σε συσχέτιση με συναφείς ορισμούς (κατά πόσον δηλαδή απόβλητα χαρακτηρίζονται ως επικίνδυνα) για όσα έργα απαιτείται πάντοτε εκτίμηση περιβαλλοντικών επιπτώσεων. Για άλλες εγκαταστάσεις διάθεσης αποβλήτων, η σχετική οδηγία απαιτεί εκτίμηση περιβαλλοντικών επιπτώσεων εάν το κράτος μέλος κρίνει (με ορισμένα κριτήρια επιλογής) ότι το έργο ενδέχεται να έχει σημαντικές περιβαλλοντικές επιπτώσεις, οπότε και απαιτεί πλήρη εκτίμηση περιβαλλοντικών επιπτώσεων. Η ίδια οδηγία προϋποθέτει έγκριση για την ανάπτυξη έργων τα οποία προβλέπεται ότι θα έχουν σημαντικές περιβαλλοντικές επιπτώσεις, και απαιτεί εκτίμηση περιβαλλοντικών επιπτώσεων σύμφωνα με την οδηγία.

Καθήκον της Επιτροπής είναι να μεριμνά για την ορθή εφαρμογή της κοινοτικής νομοθεσίας, βάσει των αρμοδιοτήτων που της ανατίθενται δυνάμει της συνθήκης ΕΚ. Ως θεματοφύλακας της συνθήκης, η Επιτροπή θα λάβει όλα τα αναγκαία μέτρα για να διασφαλίσει την τήρηση της κοινοτικής νομοθεσίας στοπόψη πεδίο.

(1) ΕΕ L 194 της 25.7.1975.

(2) ΕΕ L 78 της 26.3.1991.

(3) ΕΕ L 377 της 31.12.1991.

(4) ΕΕ L 175 της 5.7.1985.

(5) ΕΕ L 73 της 14.3.1997.